title: Orden de Sant Benedet
text: La Orden de Sant Benedet, de San Benedit u de San Benedito yera una orden relichiosa que fundó Benedet de Nursia y que sigue la Regla de Sant Benedet dictata por ell en lo sieglo VI pa l'Abadía de Montecasino. Benedet de Nursia contribuyó d'una traza decisiva a la evanchelización d'Europa, por lo que lo consideran Patrono de Europa.
  
  Actualment la Orden se troba amplament por tot lo mundo, con monesterios masculins y femenins.
  
  Seguindo lo suyo eixemplo y inspiración, bell fundador d'ordens relichiosas ha basato la normativa de lurs monesterios en la Regla deixata por Benedet, que tien como principio fundamental Ora et labora, ye dicir, priega y treballa.
  
  Los monesterios benedictins los diriche siempre un superior que, dependendo de la categoría de lo monesterio, puet clamar-se prior u abate; este lo triga lo resto de la comunidat. Lo ritmo de vida benedictín tien como eixe principal l'Oficio Divín, tamién dito Liturchia de las oras, que se priega siet vegatas a lo diya, como Sant Benedet ordenó. Chunto con la intensa vida d'oración en cada monesterio, se treballa a manta en diferents actividatz manuals, agricolas, ecetra., pa que la comunidat pueda mantener-se sola.
  
  Orden de Sant Benedet